ഇടത്തേക്കോ വലത്തേക്കോ തിരിയാന് കഴിയാത്ത അവസ്ഥ: ആരോഗ്യവിവരം പങ്കുവെച്ച് യാഷിക നടി യാഷിക ആനന്ദും സുഹൃത്തുക്കളും സഞ്ചരിച്ചിരുന്ന കാര് അപകടത്തില്പ്പെട്ട് നടിയുടെ അടുത്ത സുഹൃത്തായ ഭവാനി മരണപ്പെട്ടിരുന്നു. അപകടത്തില് ഗുരുതരമായ പരുക്കേറ്റ യാഷിക ഒരാഴ്ചയോളം ഐസിയുവില് ചികിത്സയിലുമായിരുന്നു. തുടര്ന്ന് ഉറ്റസുഹൃത്തിന്റെ വേര്പാടില് മനംനൊന്ത് യാഷിക ഒരു കുറിപ്പ് പങ്കുവയ്ക്കുകയും ചെയ്തിരുന്നു. ഇപ്പോഴിതാ തന്റെ ആരോഗ്യ വിവരം അറിയിച്ചുകൊണ്ട് മറ്റൊരു കുറിപ്പ് പങ്കുവെച്ചിരിക്കുകയാണ് നടി. അഞ്ച് മാസത്തേക്ക് എഴുന്നേറ്റു നില്ക്കാനോ നടക്കാനോ കഴിയില്ലെന്നും, പ്രാഥമിക കര്ത്തവ്യങ്ങള് പോലും കിടന്നുകൊണ്ട് തന്നെയാണ് നിര്വഹിക്കുന്നത് എന്നും യാഷിക പറയുന്നു. യാഷികയുടെ പോസ്റ്റ്: നിങ്ങളുടെ പ്രാര്ഥനകള്ക്കും ആശംസകള്ക്കും ഞാന് നന്ദി പറയുന്നു. സ്നേഹത്തിനും അന്വേഷണങ്ങള്ക്കും നന്ദി. വലതുകാലില് ഒട്ടേറെ ഒടിവുകളുണ്ട്. എല്ലുകള്ക്കു ക്ഷതവും സംഭവിച്ചിട്ടുണ്ട്. നിരവധി ശസ്ത്രക്രിയകള്ക്ക് ശേഷം ഞാന് വിശ്രമത്തിലാണ്. അഞ്ച് മാസത്തേക്ക് എഴുന്നേറ്റു നില്ക്കാനോ നടക്കാനോ കഴിയില്ല. ദിവസം മുഴുവന് ഒരേ കിടക്കയില് തന്നെയാണ്. പ്രാഥമിക കര്ത്തവ്യങ്ങള് പോലും ഇവിടെ തന്നെയാണ് നിര്വഹിക്കുന്നത്. ഇടത്തേക്കോ വലത്തേക്കോ ഒന്ന് തിരിയാന് പോലും സാധിക്കാത്ത അവസ്ഥയാണ്. ഒന്ന് അനങ്ങാന് പറ്റാതായിട്ട് നാളുകളായി. ശരീരത്തിന്റെ പിന്ഭാഗം മുഴുവന് പരിക്ക് പറ്റിയിരിക്കുകയാണ്. ഭാഗ്യം കൊണ്ട് മുഖത്തിന് ഒന്നും തന്നെ സംഭവിച്ചില്ല. ഞാന് ആവശ്യപ്പെട്ടില്ലെങ്കില് കൂടെ ഇത് എനിക്ക് പുനര്ജന്മമാണ്. മാനസികമായും ശാരീരികമായും എനിക്ക് പരിക്കേറ്റു. എന്നാല് എനിക്ക് നഷ്ടമായവയ്ക്ക് മുന്നില് ഇതൊന്നുമല്ല. ജൂലൈ 24ന് പുലര്ച്ചെ മഹാബലിപുരത്തിനടുത്ത് ഇസിആര് റോഡില് വെച്ചാണ് യാഷികയുടെ കാര് അപകടത്തില്പ്പെടുന്നത്. അതിവേഗത്തില് വന്ന കാര് കുഴിയില് വീണ് നിയന്ത്രണം വിട്ട്, റോഡിന്റെ മധ്യഭാഗത്തുള്ള മീഡിയനിലിടിക്കുകയായിരുന്നു.